CELEX: 32021R0715
Language: lt
Date: 2021-01-20 00:00:00
Title: Komisijos deleguotasis reglamentas (ES) 2021/715 2021 m. sausio 20 d. kuriuo dėl veiklos vykdytojų grupėms taikomų reikalavimų iš dalies keičiamas Europos Parlamento ir Tarybos reglamentas (ES) 2018/848 (Tekstas svarbus EEE)

2021 5 3   
               
               
                  LT
               
               
                  Europos Sąjungos oficialusis leidinys
               
               
                  L 151/1
               
            
         KOMISIJOS DELEGUOTASIS REGLAMENTAS (ES) 2021/715
         2021 m. sausio 20 d.
         kuriuo dėl veiklos vykdytojų grupėms taikomų reikalavimų iš dalies keičiamas Europos Parlamento ir Tarybos reglamentas (ES) 2018/848
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. gegužės 30 d. Europos Parlamento ir Tarybos reglamentą (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (1), ypač į jo 36 straipsnio 3 dalį,
         kadangi:
         
                     (1)
                  
                  
                     Reglamento (ES) 2018/848 36 straipsnio 1 dalyje nustatyti tam tikri veiklos vykdytojų grupėms taikomi reikalavimai. Siekiant vienodai aiškinti veiklos vykdytojų grupės narių geografinį artumą, reikėtų aiškiai nurodyti, kad narių veikla turi būti vykdoma toje pačioje šalyje;
                  
               
                     (2)
                  
                  
                     siekiant nustatyti minimalius vidaus kontrolės sistemos (VKS) sukūrimo ir veikimo reikalavimus, reikėtų apibrėžti šiuos aspektus: narių registravimą, vidaus patikrinimus, naujų narių arba naujų gamybos vienetų arba esamų narių veiklos patvirtinimą, VKS inspektorių mokymą, priemones reikalavimų nesilaikymo atvejais ir vidaus atsekamumą;
                  
               
                     (3)
                  
                  
                     atsižvelgiant į tai, reikėtų įtraukti reikalavimą paskirti VKS valdytoją ir vieną ar daugiau VKS inspektorių, siekiant užtikrinti, kad kompetentingi darbuotojai tinkamai įgyvendintų VKS;
                  
               
                     (4)
                  
                  
                     be to, siekiant nustatyti suderintą VKS vertinimo sistemą, tikslinga įtraukti atvejų, kurie turi būti laikomi trūkumais, sąrašą;
                  
               
                     (5)
                  
                  
                     todėl Reglamentas (ES) 2018/848 turėtų būti atitinkamai iš dalies pakeistas;
                  
               
                     (6)
                  
                  
                     siekiant aiškumo ir teisinio tikrumo, šis reglamentas turėtų būti taikomas nuo Reglamento (ES) 2018/848 taikymo pradžios dienos,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2018/848 daliniai pakeitimai
            Reglamento (ES) 2018/848 36 straipsnis iš dalies keičiamas taip:
            
                        1)
                     
                     
                        1 dalis iš dalies keičiama taip:
                        
                                    a)
                                 
                                 
                                    e punktas pakeičiamas taip:
                                    
                                                „e)
                                             
                                             
                                                ją gali sudaryti tik nariai, kurie gamybos veiklą arba a punkte nurodytą galimą papildomą veiklą vykdo geografiniu požiūriu arti vienas kito, toje pačioje valstybėje narėje arba toje pačioje trečiojoje šalyje;“;
                                             
                                          
                              
                                    b)
                                 
                                 
                                    g punktas papildomas šia pastraipa:
                                    „Vidaus kontrolės sistemą (VKS) sudaro dokumentais nustatytos procedūros, susijusios su:
                                    
                                                i)
                                             
                                             
                                                grupės narių registracija;
                                             
                                          
                                                ii)
                                             
                                             
                                                vidaus patikrinimais vietoje, kurie apima kiekvieno grupės nario metinius fizinius vidaus patikrinimus vietoje ir visus papildomus rizika grindžiamus patikrinimus, kuriuos bet kuriuo atveju numato VKS valdytojas ir atlieka VKS inspektoriai, kurių funkcijos apibrėžtos h punkte;
                                             
                                          
                                                iii)
                                             
                                             
                                                esamų grupės naujų narių patvirtinimu arba, atitinkamais atvejais, esamų narių naujų gamybos vienetų ar naujos veiklos patvirtinimu, kai gaunamas VKS valdytojo patvirtinimas remiantis vidaus patikrinimo ataskaita;
                                             
                                          
                                                iv)
                                             
                                             
                                                VKS inspektorių mokymu, kuris turi vykti bent kartą per metus, ir prie kurio turi būti pridedamas dalyvių įgytų žinių įvertinimas;
                                             
                                          
                                                v)
                                             
                                             
                                                grupės narių mokymu apie VKS procedūras ir šio reglamento reikalavimus;
                                             
                                          
                                                vi)
                                             
                                             
                                                dokumentų ir įrašų kontrole;
                                             
                                          
                                                vii)
                                             
                                             
                                                priemonėmis, taikomomis vidaus patikrinimų metu nustačius neatitikties atvejį, įskaitant tolesnius veiksmus dėl jų;
                                             
                                          
                                                viii)
                                             
                                             
                                                vidaus atsekamumo sistema, kurią taikant galima nustatyti veiklos vykdytojų grupės bendroje prekybos sistemoje pristatytų produktų kilmę ir atsekti visus visų narių produktus visais etapais, pvz., gamybos, perdirbimo, paruošimo ar pateikimo rinkai, įskaitant kiekvieno grupės nario pelningumo įvertinimą ir kryžminį patikrinimą;“;
                                             
                                          
                              
                                    c)
                                 
                                 
                                    įrašomas šis h punktas:
                                    
                                                „h)
                                             
                                             
                                                paskirti VKS vadovą ir vieną ar daugiau VKS inspektorių, kurie gali būti grupės nariai. Jų pozicijos negali būti apjungiamos. VKS inspektorių skaičius turi būti pakankamas ir proporcingas visų pirma grupės tipui, struktūrai, dydžiui, produktams, veiklai ir ekologinei gamybai. VKS inspektoriai turi būti kompetentingi produktų ir grupės veiklos atžvilgiu.
                                                VKS valdytojas:
                                                
                                                            i)
                                                         
                                                         
                                                            tikrina, ar kiekvienas grupės narys atitinka a, b ir e punktuose nustatytus kriterijus;
                                                         
                                                      
                                                            ii)
                                                         
                                                         
                                                            užtikrina, kad kiekvienas narys ir grupė būtų sudarę rašytinį ir pasirašytą susitarimą dėl narystės, kuriuo narys įsipareigoja:
                                                            
                                                                        —
                                                                     
                                                                     
                                                                        laikytis šio reglamento,
                                                                     
                                                                  
                                                                        —
                                                                     
                                                                     
                                                                        dalyvauti VKS ir laikytis VKS procedūrų, įskaitant VKS valdytojo jiems pavestas užduotis ir pareigas bei prievolę saugoti įrašus,
                                                                     
                                                                  
                                                                        —
                                                                     
                                                                     
                                                                        suteikti galimybę patekti į gamybos vienetus ir patalpas, dalyvauti VKS inspektorių atliekamuose vidaus patikrinimuose ir kompetentingos institucijos arba tam tikrais atvejais kontrolės institucijos ar kontrolės įstaigos atliekamos oficialios kontrolės metu leisti jiems susipažinti su visais dokumentais ir įrašais ir patvirtinti patikrinimų ataskaitas,
                                                                     
                                                                  
                                                                        —
                                                                     
                                                                     
                                                                        per nustatytą laikotarpį priimti ir įgyvendinti priemones neatitikties atvejais remiantis VKS valdytojo, kompetentingos institucijos arba, atitinkamais atvejais, kontrolės institucijos ar kontrolės įstaigos sprendimu,
                                                                     
                                                                  
                                                                        —
                                                                     
                                                                     
                                                                        nedelsdamas informuoti VKS valdytoją apie įtariamą neatitikties atvejį;
                                                                     
                                                                  
                                                      
                                                            iii)
                                                         
                                                         
                                                            rengia VKS procedūras ir atitinkamus dokumentus bei įrašus, juos atnaujina ir sudaro sąlygas VKS inspektoriams ir, kai tinkama, grupės nariams su jais susipažinti;
                                                         
                                                      
                                                            iv)
                                                         
                                                         
                                                            sudaro grupės narių sąrašą ir jį nuolat atnaujina;
                                                         
                                                      
                                                            v)
                                                         
                                                         
                                                            paveda užduotis ir pareigas VKS inspektoriams;
                                                         
                                                      
                                                            vi)
                                                         
                                                         
                                                            palaiko ryšius tarp grupės narių ir kompetentingos institucijos arba, atitinkamais atvejais, kontrolės institucijos ar kontrolės įstaigos, taip pat ir prašymų taikyti nukrypti leidžiančias nuostatas atveju;
                                                         
                                                      
                                                            vii)
                                                         
                                                         
                                                            kasmet tikrina VKS inspektorių pareiškimus dėl interesų konflikto;
                                                         
                                                      
                                                            viii)
                                                         
                                                         
                                                            sudaro vidaus patikrinimų tvarkaraštį ir užtikrina tinkamą jų atlikimą pagal g punkto antros pastraipos ii papunktyje nurodytą VKS valdytojo tvarkaraštį;
                                                         
                                                      
                                                            ix)
                                                         
                                                         
                                                            užtikrina tinkamus VKS inspektorių mokymus ir kasmet atlieka VKS inspektorių kompetencijos ir kvalifikacijos vertinimą;
                                                         
                                                      
                                                            x)
                                                         
                                                         
                                                            tvirtina naujus narius arba naujus gamybos vienetus arba esamų narių naują veiklą;
                                                         
                                                      
                                                            xi)
                                                         
                                                         
                                                            priima sprendimus priemonių neatitikties atveju taikant VKS priemones, nustatytas dokumentuotomis procedūromis pagal g punktą, ir užtikrina tolesnius su tomis priemonėmis susijusius veiksmus;
                                                         
                                                      
                                                            xii)
                                                         
                                                         
                                                            nusprendžia sudaryti subrangos sutartis dėl veiklos, įskaitant VKS inspektorių subrangos sutartis, ir pasirašo atitinkamas sutartis ar susitarimus.
                                                         
                                                      VKS inspektorius:
                                                
                                                            i)
                                                         
                                                         
                                                            atlieka grupės narių vidaus patikrinimus pagal VKS valdytojo nustatytą tvarkaraštį ir procedūras;
                                                         
                                                      
                                                            ii)
                                                         
                                                         
                                                            pagal šabloną rengia vidaus patikrinimų ataskaitas ir per pagrįstą laikotarpį pateikia jas VKS valdytojui;
                                                         
                                                      
                                                            iii)
                                                         
                                                         
                                                            gavęs paskyrimą į postą pateikia rašytinį ir pasirašytą pareiškimą dėl interesų konflikto ir kasmet jį atnaujina;
                                                         
                                                      
                                                            iv)
                                                         
                                                         
                                                            dalyvauja mokymuose.“;
                                                         
                                                      
                                          
                              
                  
                        2)
                     
                     
                        2 dalis papildoma šia pastraipa:
                        „VKS trūkumais laikomi bent šie atvejai:
                        
                                    a)
                                 
                                 
                                    narių arba gamybos vienetų, kurių veikla yra laikinai sustabdyta ir (arba) kurie yra pašalinti, produktų gaminimas, perdirbimas, paruošimas arba pateikimas į rinką;
                                 
                              
                                    b)
                                 
                                 
                                    produktų, kuriuos ženklinant ar reklamuojant VKS valdytojas uždraudė naudoti nuorodą į ekologinę gamybą, pateikimas rinkai;
                                 
                              
                                    c)
                                 
                                 
                                    naujų narių įtraukimas į narių sąrašą arba esamų narių veiklos pakeitimas nesilaikant vidaus patvirtinimo procedūros;
                                 
                              
                                    d)
                                 
                                 
                                    atitinkamais metais neatliekamas grupės nario metinis fizinis patikrinimas vietoje;
                                 
                              
                                    e)
                                 
                                 
                                    nenurodymas narių sąraše, kurie nariai buvo sustabdyti ar atšaukti;
                                 
                              
                                    f)
                                 
                                 
                                    dideli VKS inspektorių atliktų vidaus patikrinimų ir kompetentingos institucijos arba tam tikrais atvejais kontrolės institucijos ar kontrolės įstaigos oficialios kontrolės rezultatų skirtumai;
                                 
                              
                                    g)
                                 
                                 
                                    dideli atitinkamų priemonių arba būtinų tolesnių veiksmų dėl neatitikties atvejo, kurį nustatė VKS inspektoriai arba kompetentinga institucija, arba tam tikrais atvejais kontrolės įstaigos kontrolės institucija, taikymo skirtumai;
                                 
                              
                                    h)
                                 
                                 
                                    nepakankamas VKS inspektorių skaičius arba nepakankamos VKS inspektorių kompetencijos atsižvelgiant į grupės tipą, struktūrą, dydį, produktus, veiklą ir ekologinę gamybą.“
                                 
                              
                  
         
            2 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 20 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 150, 2018 6 14, p. 1.